ไออาร์พีซี  ส่งวิศวกรช่วยเดินเครื่อง โรงกลั่น ที่สหรัฐอาหรับเอมิเรตส์
‘ไออาร์พีซี’ จับมือบริษัทชั้นนำ‘ซัมซุง เอ็นจิเนียริ่ง’ประกาศยุทธศาสตร์ความร่วมมือ ส่งผู้เชี่ยวชาญช่วยเดินเครื่องโรงกลั่น ณ ประเทศสหรัฐอาหรับเอมิเรตส์
14 มี.ค. 2555

‘ไออาร์พีซี’ จับมือบริษัทชั้นนำ‘ซัมซุง เอ็นจิเนียริ่ง’ประกาศยุทธศาสตร์ความร่วมมือ  ส่งผู้เชี่ยวชาญช่วยเดินเครื่อง โรงกลั่น ณ ประเทศสหรัฐอาหรับเอมิเรตส์       
นายอธิคม เติบศิริกรรมการผู้จัดการใหญ่ บริษัท ไออาร์พีซี จำกัด (มหาชน) และMr. Ki Seok Parkประธานเจ้าหน้าที่บริหารและกรรมการผู้จัดการใหญ่ บริษัท ซัมซุง เอ็นจิเนียริ่ง จำกัด ร่วมลงนามในบันทึกข้อตกลงความร่วมมือในการส่งทีมงานซึ่งเป็นวิศวกรผู้เชี่ยวชาญไปปฏิบัติงานCommissioning and Start Upโครงการของซัมซุง เอ็นจิเนียริ่ง ที่ประเทศสหรัฐอาหรับเอมิเรตส์ โดยมีคุณประเสริฐ บุญสัมพันธ์ ประธานกรรมการ และประธานคณะกรรมการบริหาร ไออาร์พีซี ให้เกียรติร่วมงานเมื่อวันอังคารที่ 13 มีนาคม 2555 ณ ห้องสวนสน ชั้น 6 ศูนย์เอนเนอร์ยี่คอมเพล็กซ์ อาคาร บี
บริษัท ซัมซุง เอ็นจิเนียริ่ง จำกัด เป็นบริษัทที่มีความชำนาญด้านวิศวกรรม ก่อสร้าง และงานบริหารโครงการด้านอุตสาหกรรมปิโตรเคมีและโรงกลั่นน้ำมัน ซึ่งได้เล็งเห็นศักยภาพของ ไออาร์พีซี ในฐานะบริษัทที่มีประสบการณ์ด้านการผลิตและซ่อมบำรุง ตลอดจนมีบุคลากรที่มีความเชี่ยวชาญในอุตสาหกรรมปิโตรเคมีและโรงกลั่นน้ำมันมาเป็นระยะเวลายาวนาน จึงได้คัดเลือกผู้เชี่ยวชาญของ ไออาร์พีซี จำนวน11คน ประกอบด้วย วิศวกรซ่อมบำรุง2คน วิศวกรโรงไฟฟ้า 2คน และวิศวกรด้านการผลิต7คน โดยผู้เชี่ยวชาญทั้งหมด จะเดินทางไปปฏิบัติงานโครงการแรกที่Abu Dhabi Oil Refining Company (TAKREER)ณ ประเทศสหรัฐอาหรับเอมิเรตส์ (UAE )ในระหว่างเดือนเมษายน2555 ถึงเดือนมิถุนายน2557